*Приложение № 1*

*към Заповед № МДР-ПП-09-45 от 19.06.2024 г., изменена със заповед №  МДР-ПП-09-36/23.05.2025*

**Условия за кандидатстване**

**с проектни предложения за предоставяне на безвъзмездна финансова помощ по Програма за морско дело, рибарство и аквакултури 2021-2027, финансирана от Европейския фонд за морско дело рибарство и аквакултури**

**Процедура чрез подбор на проекти**

**BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури”**

Съдържание

[**Условия за кандидатстване** 1](#_Toc148533717)

[**1. Наименование на програмата:** 4](#_Toc148533718)

[**2. Наименование на приоритета и специфичната цел:** 4](#_Toc148533719)

[**3. Номер и наименование на процедурата:** 4](#_Toc148533720)

[**4. Измерения по кодове:** 4](#_Toc148533721)

[**5. Териториален обхват:** 4](#_Toc148533722)

[**6. Цели на предоставяната безвъзмездна финансова помощ по процедурата и очаквани резултати:** 4](#_Toc148533723)

[**7. Индикатори (показатели):** 5](#_Toc148533724)

[**8. Общ размер на безвъзмездната финансова помощ по процедурата и разпределение по категория региони (ако е приложимо):** 6](#_Toc148533725)

[**9. Минимален (ако е приложимо) и максимален размер на безвъзмездната финансова помощ за конкретен проект:** 7](#_Toc148533726)

[**10. Процент на съфинансиране:** 7](#_Toc148533727)

[**11. Допустими кандидати:** 7](#_Toc148533728)

[**11.1 Критерии за допустимост на кандидатите** 7](#_Toc148533729)

[**11.2 Критерии за недопустимост на кандидатите:** 8](#_Toc148533730)

[**12. Допустими партньори (ако е приложимо):** 12](#_Toc148533731)

[**13. Дейности, допустими за финансиране:** 12](#_Toc148533732)

[**13.1. Допустими дейности** 12](#_Toc148533733)

[**13.2. Недопустими дейности** 14](#_Toc148533734)

[**14. Категории разходи, допустими за финансиране:** 15](#_Toc148533735)

[**14.1. Допустими разходи** 15](#_Toc148533736)

[**14.2. Недопустими разходи:** 21](#_Toc148533737)

[**15. Допустими целеви групи (ако е приложимо):** 22](#_Toc148533738)

[**16. Приложим режим на минимални/държавни помощи (ако е приложимо):** 22](#_Toc148533739)

[**17. Хоризонтални принципи:** 23](#_Toc148533740)

[**18. Минимален и максимален срок за изпълнение на проекта (ако е приложимо):** 24](#_Toc148533741)

[**19. Ред за оценяване на концепциите за проектни предложения (ако е приложимо):** 25](#_Toc148533742)

[**20. Критерии и методика за оценка на концепциите за проектни предложения (ако е приложимо):** 25](#_Toc148533743)

[**21. Ред за оценяване на проектните предложения:** 25](#_Toc148533744)

[**21.1. Оценка на административното съответствие и допустимост** 25](#_Toc148533745)

[**21.2. Техническа и финансова оценка** 27](#_Toc148533746)

[**22. Критерии и методика за оценка на проектните предложения:** 28](#_Toc148533747)

[**23. Начин на подаване на проектните предложения/концепциите за проектни предложения:** 31](#_Toc148533748)

[**24. Списък на документите, които се подават на етап кандидатстване:** 32](#_Toc148533749)

[**25. Краен срок за подаване на проектните предложения:** 41](#_Toc148533750)

[**26. Допълнителна информация:** 42](#_Toc148533751)

[26.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ 42](#_Toc148533752)

[**27. Приложения към Условията за кандидатстване:.** 46](#_Toc148533753)

**1. Наименование на програмата:**

Програма за морско дело, рибарство и аквакултури 2021-2027 г.

**2. Наименование на приоритета и специфичната цел:**

**Приоритет: 2**. Насърчаване на устойчиви дейности в областта на аквакултурите, преработката и предлагането на пазара на продукти от риболов и аквакултури, като по този начин допринася за продоволствената сигурност в Съюза.

**Специфична цел: 2.2.** Насърчаване на предлагането на пазара, качеството и добавената стойност на продуктите от риболов и аквакултури, както и преработването на тези продукти.

**3. Номер и наименование на процедурата:**

**Процедура чрез подбор на проекти BG14MFPR001-2.001 „Преработване на продуктите от риболов и аквакултури”,**

**дейност „Преработване на продуктите от риболов и аквакултури”**

**4. Измерения по кодове:**

Измерение - Област на интервенция:

002 Насърчаване на условия за икономическа жизнеспособност, конкурентоспособност и атрактивност на секторите на рибарството и аквакултурите и преработвателния сектор

Измерение – Форма на финансиране:

01 Безвъзмездни средства

Измерение – Териториален механизъм за изпълнение и измерението за териториална насоченост::

Не се прилага.

Измерение – Икономическа дейност

05 Производство на хранителни продукти и напитки.

**5. Териториален обхват:**

Проектите по процедурата следва да бъдат изпълнени на територията на Република България.

**6. Цели на предоставяната безвъзмездна финансова помощ по процедурата и очаквани резултати:**

Изпълнението на дейностите па настоящата процедура ще допринесе за постигане на специфичната цел: 2.2 „Насърчаване на предлагането на пазара, качеството и добавената стойност на продуктите от риболов и аквакултури, както и преработването на тези продукти“ от Приоритет: 2. „Насърчаване на устойчиви дейности в областта на аквакултурите, преработката и предлагането на пазара на продукти от риболов и аквакултури, като по този начин допринася за продоволствената сигурност в Съюза“.

Чрез прилагането на дейност „Преработка на продукти от риболов и аквакултури“ се цели изграждането на нови и модернизация на съществуващи предприятия.

**Очаквани резултати:**

Чрез прилагането на дейностите, предвидени в процедурата ще се даде възможност за модернизиране на преработвателните предприятия в страната, като се подобри тяхната енергийна ефективност и за декарбонизация на процесите на преработката, което ще доведе до намаляване на негативното въздействие върху околната среда във връзка със Зеления преход. Въвеждането на иновативни процеси в производството ще доведе до повишаване на добавената стойност на продуктите и ще стимулира диверсифицирането на предлаганите артикули. Използването на рециклируеми опаковки ще намали обема на отпадъците. Осигуряването на проследяемостта на продуктите ще повиши качеството на предлаганата продукция и ще повиши доверието сред потребителите, вкл. и скъсяване на веригите на доставка, в съответствие със стратегията от „Фермата до трапезата“. Увеличението на квалифицирания персонал ще допринесе за конкурентоспособността и устойчивостта на сектора. Подкрепата ще доведе до постигане на целите на Общата организация на пазарите в съответствие с изискванията на Регламент (ЕС) № 1379/2013 относно общата организация на пазарите на продукти от риболов и аквакултури.

**7. Индикатори (показатели):**

Управляващият (УО) орган на Програма за морско дело, рибарство и аквакултури 2021-2027 (ПМДРА) ще следи за изпълнението и отчитането на следните индикатори:

**1. CR08 Ползващи се лица (брой обучени лица) -** индикаторът е задължителен за проекти, в които е заложенообучение на персонала, зает с производствената дейност, пряко свързано с предвидената инвестиция (включително обучения в чужбина за обмен на опит).

Във Формуляра за кандидатстване като базова стойност се попълва 0, като целева стойност се посочва планирания брой лица, които ще бъдат обучени.

**2. CR14 Създадени възможности за иновации (брой нови продукти, услуги, процеси, бизнес модели или методи) -** индикаторът е задължителен за проектни предложения, които въвеждат иновативни дейности, съгласно дейност № 10 от т. 13 „Дейности, допустими за финансиране“ от настоящите Условия за кандидатстване. Един проект може да включва няколко иновации от различен тип;

Във Формуляра за кандидатстване като базова стойност се попълва 0, като целева стойност се посочва планирания брой нови продукти, услуги, процеси, бизнес модели или методи, които ще бъдат изпълнени/въведени.

**3. CR17 Предприятия, които подобряват ресурсната ефективност в производството и/или обработката (брой предприятия) -** индикаторът е задължителен за предприятия, които въвеждат ресурсоспестяващи технологии и процеси, включително преобразуване към възобновяема енергия или повишаване на ефективността чрез намалено използване на вода, изолация или повторна употреба на материал, считан преди това за отпадък.

Във Формуляра за кандидатстване като базова стойност се попълва 0, като целева стойност се посочва 1 брой.

**ВАЖНО:** Кандидатите следва да попълнят само индикаторите, които са приложими за проектното предложение. Кандидатът следва да избере **поне един индикатор във формуляра си** за кандидатстване, като изборът на индикатори трябва да е съобразен с естеството на допустимите дейности, за които кандидатства. Когато кандидатът подава проектно предложение с повече от една допустима дейност, той трябва да избере всички видове индикатори от изброените по-горе, които отговарят на дейностите в проектното предложение.

Във Формуляра за кандидатстване индикаторите се попълват като крайна стойност с натрупване след приключване на дейностите, т.е. те следва да обхващат целия период на изпълнение на проектното предложение.

Изпълнението на идикаторите се проследява при извършване на мониторинг до края на изтичане срока на договора по проекта.

**ВАЖНО**: Детайлните правила за характера изчислението и отчитането на Индикаторите за резултат по всеки вид дейност на ПМДРА са дефинирани в точки 3.3.1 и 3.3.2 на документ „Рамка за мониторинг и оценка“, изготвени от FAMENET (Мрежа за мониторинг, оценка и местна подкрепа в областта на рибарството и аквакултурите) помощно звено към Европейската комисия, които кандидатите могат да прочетат тук: https://oceans-and-fisheries.ec.europa.eu/system/files/2023-10/Working-paper-EMFAF-MEF-2021-2027\_en.pdf

**ВАЖНО:** В случай на неизпълнение на индикаторите за резултат, заложени в проектното предложение, на кандидата ще бъдат наложени финансови корекции съгласно приложимото законодателство.

**8. Общ размер на безвъзмездната финансова помощ по процедурата и разпределение по категория региони (ако е приложимо):**

Общият размер на безвъзмездната финансова помощ за проекти по процедура за подбор на проекти **BG14MFPR001-2.001** „Преработване на продуктите от риболов и аквакултури”, дейност „Преработване на продуктите от риболов и аквакултури” е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския фонд за морско дело рибарство и аквакултури** | **Национално съфинансиране** |
| 21 681 358,98 лв. | 15 176 951,29 лв. | 6 504 407,69 лв. |

УО на ПМДРА си запазва правото да увеличи бюджета по процедурата във връзка с чл. 26, ал. 7 от ЗУСЕФСУ.

**9. Минимален (ако е приложимо) и максимален размер на безвъзмездната финансова помощ за конкретен проект:**

Минимален размер на допустимата безвъзмездната финансова помощ за един проект - 30 000 лева.

Максимален размер на допустимата безвъзмездната финансова помощ за един проект - 2 000 000 лева.

**ВАЖНО:** Максималният размер на допустимата безвъзмездна финансова помощ за целия програмен период по дейност „Преработване на продуктите от риболов и аквакултури“ от ПМДРА за един бенефициент, заедно със свързаните с него лица, съгласно § 1, т.13 и 14 от допълнителните разпоредби на Закона за публичното предлагане на ценни книжа е 4 000 000 лева.

**10. Процент на съфинансиране:**

Финансовата помощ по реда на настоящата процедура е безвъзмездна и се предоставя в рамките на определения бюджет за дейност „Преработка на продукти от риболов и аквакултури“ в ПМДРА, от които:

- процент на съфинансиране от ЕФМДРА – 70%

- процент на съфинансиране от националния бюджет – 30%.

**Максимален интензитет на безвъзмездната финансова помощ за дейности осъществявани от предприятия, попадащи в определението за микро, малки и средни предприятия** **по смисъла чл. 3 и чл. 4 на Закона за малките и средните предприятия (ЗМСП)–50%.**

**ВАЖНО:** За всички допустими разходи по проекта се прилага единен процент на финансиране и той не може да бъде различен при различните бюджетни редове.

**11. Допустими кандидати:**

**Допустими кандидати по настоящата процедура са:**

еднолични търговци (ЕТ) или юридически лица, регистрирани по Търговския закон.

**ВАЖНО:** Клонове на юридически лица, регистрирани в Република България, не могат да участват в процедурата за подбор на проекти поради липсата на самостоятелна правосубектност.

**11.1 Критерии за допустимост на кандидатите**

За да отговарят на условията за получаване на финансиране по настоящата процедура, кандидатите трябва да отговарят на следните условия:

11.1.1. да са вписани в Tърговския регистър и регистъра на юридическите лица с нестопанска цел към Агенцията по вписванията;

11.1.2. да са регистрирани по реда на чл. 12 от Закона за храните (отм.) или по чл. 26 от Закона за храните за регистрираните предприятия след 09.06.2020 г. и да са вписани в регистъра на Българска агенция по безопасност на храните (БАБХ), (само за съществуващи предприятия);

11.1.3. да са регистрирани като производители на риба и други водни организми по реда на чл. 25 от Закона за рибарството и аквакултурите в случаите, когато обекти на подпомагане са съществуващи (или нови) предприятия, които (ще) преработват собствена продукция от риба и други водни животни;

11.1.4. да имат издадено Разрешително за стопански риболов и Удостоверение за придобиване на право за усвояване на ресурс от риба и други водни организми, когато обекти на подпомагане са съществуващи (или нови) предприятия, които (ще) преработват собствен улов;

11.1.5. да са регистрирани по реда на чл. 137 от Закона за ветеринарномедицинската дейност в случаите, когато обекти на подпомагане са съществуващи или нови предприятия, които преработват собствена продукция от риба и други водни животни.

11.1.6. Допустими по настоящата процедура чрез подбор на проекти са само кандидати, които отговарят на изискванията за микро, малко или средно предприятие съгласно Закона за малките и средните предприятия.

**ВАЖНО:** Кандидатите по настоящата процедура са длъжни да удостоверят на етап кандидатстване, какъв тип предприятие са по смисъла на Закона за малките и средните предприятия като попълнят и представят към проектното предложение Декларация за обстоятелствата по чл. 3 и чл. 4 от ЗМСП (Декларация № 2 към Условията за кандидатстване).

**ВАЖНО:** Кандидатите/бенефициентите трябва да отговарят на изискванията по т. 11.1.1-11.1.6, които са задължителни до изтичане на срока за мониторинг, който е 5 години след извършване на окончателното плащане по административния договор за предоставяне на безвъзмездна финансова помощ.

**ВАЖНО:** Във връзка с разпоредбите на чл. 4, параграф 3 от Регламент (ЕО, Евратом) № 2988/95 на Съвета от 18 декември 1995 година относно защитата на финансовите интереси на Европейските общности не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията, необходими за получаване на това предимство, в противоречие с целите на европейското право и българското законодателство в областта на рибарството.

**11.2 Критерии за недопустимост на кандидатите:**

Кандидатите **не могат** да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост по т. 11.1, както и в случай че:

1. Компетентният орган е установил, че съответният кандидат:

а) е извършил тежко нарушение съгласно член 42 от Регламент (ЕО) № 1005/2008 на Съвета(30), член 90 от Регламент (ЕО) № 1224/2009 или друг законодателен акт, приет от Европейския парламент и Съвета в рамките на ОПОР;

б) е участвал в дейността, управлението или собствеността на риболовен кораб, включен в посочения в член 40, параграф 3 от Регламент (ЕО) № 1005/2008 списък на Съюза на корабите, извършващи незаконен, недеклариран и нерегулиран риболов, или на кораб, плаващ под знамето на държави, определени като несътрудничещи трети държави съгласно член 33 от същия регламент; или

в) е извършил някое от престъпленията против околната среда, посочени в членове 3 и 4 от Директива 2008/99/ЕО на Европейския парламент и на Съвета(31), когато се подава заявлението за подкрепа по член 27 от настоящия регламент.

Ако която и да е от ситуациите, посочени в т. 1 букви а) - в), настъпи в периода между подаването на заявлението за подкрепа и пет години след окончателното плащане, помощта, изплатена от ПМДРА, свързана с това заявление, се възстановява от оператора в съответствие с член 44 от настоящия регламент и член 103 от Регламент (ЕС) 2021/1060.

**ВАЖНО:** В случай че е установено, че кандидатът е извършил някое от горепосочените нарушения, същият не може да подава проектно предложение в установените срокове в Делегиран регламент (ЕС) 2022/2181 на Комисията от 29 юни 2022 година за допълнение на Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури по отношение на началните дати и сроковете на недопустимост на заявленията за подпомагане.

г) е извършил измама по смисъла на член 3 от Директива (ЕС) 2017/1371 в контекста на ЕФМДР или ЕФМДРА.

**ВАЖНО:** В случай че е установено, че кандидатът е извършил измама същият не може да подава заявления за подпомагане от датата на окончателното решение за определяне на извършването на измама по смисъла на член 3 от Директива (ЕС) 2017/1371, до края на периода на допустимост на разходите за получаване на принос от ЕФМДРА, посочен в член 63, параграф 2 от Регламент (ЕС) 2021/1060.

2. имат изискуеми и ликвидни задължения по ОПРСР 2007-2013 г., ПМДР 2014-2020 г. и ПМДРА, освен ако е допуснато разсрочване, отсрочване или обезпечение на задълженията;

3. имат публични задължения по смисъла на чл. 162, ал. 2, т. 8 от Данъчно-осигурителния процесуален кодекс (ДОПК) за недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, превишени позиции по бюджета на проекта, кръстосано финансиране, както и глобите и другите парични санкции, предвидени в националното законодателство и в правото на Европейския съюз.

4. Съгласно чл. 25, ал. 2 от Закон за управление на средствата от Европейските фондове при споделено управление (ЗУСЕФСУ) не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно Зaкона за обществените поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от Постановление № 23 на МС от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление 2021 – 2027 г. (обн. ДВ, бр. 101 от 2015 г.) (ПМС № 23/2023 г.) (съгласно декларация по образец – Декларация № 1)

Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях, към държавата или към общината по седалището на УО на ПМДРА и на кандидата, или аналогични задължения, установени с акт на компетентен орган, съгласно законодателството на държавата, в която кандидатите са установени и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социално осигурителни вноски е повече от 1 на сто от сумата на годишния общ оборот за последната приключена финансова година, но не повече от 50 000 лв.;

л) не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата са правили опит да:

ма) повлияят на вземането на решение от страна на УО на ПМДРА, свързано с отстраняването, подбора или възлагането, включително чрез предоставяне на невярна или заблуждаваща информация, или да

мб) получат информация, която може да им даде неоснователно предимство в процедурата за предоставяне на безвъзмездна финансова помощ.

н) лицата, които представляват кандидата са осъждани с влязла в сила присъда и не са реабилитирани за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс или престъпление, аналогично на тези, в друга държава членка или трета страна;

о) по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от Закона за обществените поръчки (ЗОП);

р) е установено, че:

- са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

- не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

5. Потенциален кандидат не може да участва в процедурата чрез подбор на проекти и да получи безвъзмездна финансова помощ, в случай че:

а) е лице или се представлява от лице, което е на трудово или служебно правоотношение в Управляващия орган, Междинното звено и Счетоводния орган ;

б) са лице, което е било на трудово или служебно правоотношение в Управляващия орган, Междинното звено и Счетоводния орган до една година от прекратяване на правоотношението,.

**ВАЖНО:** Ограниченията по т. 5, букви а) и б) се прилагат и за кандидатите, които са свързани с дружества по смисъла на § 1, т. 13 и т. 14 от допълнителните разпоредби на Закона за публично предлагане на ценни книжа, за които са налице обстоятелствата по предходната точка.

Конфликт на интереси е налице и когато лицето, предоставящо консултантски услуги на кандидата, попада в случаите по т. 5, букви а) и б).

Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 3 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

**12. Допустими партньори (ако е приложимо):**

Не се прилага.

**13. Дейности, допустими за финансиране:**

**13.1. Допустими дейности**

Проектните предложения по настоящата процедура и включените в тях дейности следва да допринасят за постигането на специфичните цели по приоритета на ЕФМДРА, предвиден в член 3, параграф 2, на Регламент (ЕС) № 2021/1139.

Безвъзмездна финансова помощ по настоящата процедура се предоставя за подпомагане на инвестиции в преработването на продукти от риболов и аквакултури, когато тези инвестиции са за дейности, които са свързани с:

**1.** Увеличаване на броя и обема на преработваните продукти с такива с идентифицирани пазарни нужди;

**2.** Диверсификация на традиционните продукти чрез въвеждане на нови продукти с добавена стойност (филетирани, опаковани и готови за употреба);

**3.** Увеличаване преработката на български суровини, чрез използване на продукти от националния улов и производство от аквакултури;

**4.** Подобряване на енергийната ефективност и декарбонизация на процесите на преработката с цел намаляване на вредното влияние върху околната среда и намаляване на себестойността на разходите (намаляване на потреблението на вода, намаляване на замърсяването на водата, намаляване на потреблението на енергия и преминаване към възобновяеми енергийни източници);

**5.** Инвестиции в дигитализация на производствените дейности, управление и наблюдение и др.

**6.** Подобряване оползотворяването на страничните продукти от преработка (в контекста на кръговата икономика) (намаляване или избягване на изхвърлянето на отпадъци, намаляване на хранителните отпадъци, многофункционални платформи, демонстратори или прототипи);

**7.** Въвеждане на схеми и етикети за качество и произход, използване на устойчива опаковка от екологично чист, многократно използваем, рециклируем материал, и проследяемост на продуктите от преработка чрез дигитализиране на процеса;

**8.** Повишаване на знанията, уменията и изграждане на капацитет на заетите в преработвателния сектор;

**9.** Дейности, свързани с осигуряване на здравословни и безопасни условия на труд;

**10.** Иновативни дейности, които водят до нови или подобрени продукти, нови или подобрени процеси или нови или подобрени управленски и организационни системи, включително:

- разработване и/или прилагане на нови за България технически решения и иновации по отношение на съоръженията и оборудването, свързани с преработката;

- подобряване и оптимизиране на използваните суровини при преработката;

- иновации за повишаване на конкурентоспособността и устойчивостта, и намаляване на оперативните разходи (внедряване на автоматизирано оборудване за редуциране на разходите за труд и др.);

- иновации за осигуряване на добри екологични показатели на процесите по преработка и кръгова икономика;

- използване на технологии за подобряване на веригата на доставки на продукти от преработка и подобряване проследимостта и информацията за потребителите (напр. създаване на смарт приложения за директни продажби, къси вериги и регионални продукти)

За целите на настоящата процедура за иновативните дейности се считат такива, които са нови за Република България.

УО на ПМДРА няма да приема за иновативни дейности:

- обичайни/рутинни/традиционни промени и модернизации;

- незначителни изменения или подобрения в процесите за преработка;

- обикновена подмяна или разширяване на наличните ДМА;

- концепция, прототип или модел на процес/продукт, който все още не съществува;

- изменения в дизайна, които не променят функционирането, предназначението или техническите характеристики на стоката или услугата, или бизнес процесите;

- дейности по търговия на дребно, търговия на едро, транспорт и съхранение, насочени към разширяване на обхвата на продуктите, предлагани на клиентите;

- спиране на процес на остаряла дейност.

**11.** Дейности за пазарни проучвания и провеждане на рекламни кампании;

**12.** Дейностите за видимост, прозрачност и комуникация.

**ВАЖНО:** Дейностите за видимост, прозрачност и комуникация трябва да отговарят на условията и изискванията, описани в Дял IV, глава III „Видимост, прозрачност и комуникация“ на Регламент (ЕС) 2021/1060. В тази връзка, конкретният бенефициент има задължение при дейностите за комуникация, видимост и прозрачност да указва произхода на финансирането чрез поставяне на емблемата на ЕС в съответствие с посочените технически характеристики съгласно чл. 47 и Приложение IX от Регламент (ЕС) 2021/1060, налични на https://ec.europa.eu/regional\_policy/en/information/logos\_downloadcenter/. Оперативни насоки за използване на емблемата на ЕС за периода 2021-2027 г. можете да намерите тук: https://op.europa.eu/en/publication-detail/-/publication/d1d3df9b-03e9-11ed-acce-01aa75ed71a1 Логото на Европейския съюз и на Програмата за морско дело, рибарство и аквакултури 2021-2027 могат да бъдат използвани от приложение 18 и 19 на настоящата процедура. При изпълнение на дейностите за видимост, прозрачност и комуникация съгласно чл. 50 от Регламент (ЕС) 2021/1060 конкретният бенефициент следва:

- да публикува на уебсайта си и на сайтове в социални медии, кратко описание на проекта, пропорционално на равнището на подкрепата, неговите цели и резултати, като откроява финансовата подкрепа от Съюза;

- да включва по видим начин текст, подчертаващ подкрепата от Съюза, в документите и комуникационните материали, свързани с изпълнението на проекта и предназначени за обществеността или за участниците;

- да поставя устойчиви табели или табла, ясно видими за обществеността, на които се откроява емблемата на Съюза в съответствие с техническите характеристики, посочени в приложение IX, веднага щом започне физическото изпълнение на проекта, включващи физически инвестиции, или инсталирането на закупеното оборудване, с общ размер на разходите над 100 000 евро.

Следва да се има предвид, че Управляващият орган на ПМДРА НЕ съгласува мерките за видимост, прозрачност и комуникация по време на изпълнението на проекта, а единствено следи за тяхното прилагане.

Постоянните обяснителни табели трябва да бъдат ситуирани на места, видими за широката общественост, а не само за ползвателите на обектите.

Съгласно чл. 49, пар. 6 от Регламент (ЕС) 2021/1060 бенефициентите следва да предоставят при поискване на институциите, органите, службите и агенциите на ЕС материалите за осигуряване на комуникация и видимост, като предоставят на ЕС безвъзмезден, неизключителен и неотменим лиценз за използването на тези материали и всички вече съществуващи права, свързани с тях, съгласно приложение IX от същия Регламент. Това следва да бъде съобразено при подготовка на документацията за обществените поръчки по реда на ЗОП и при сключване на договорите с изпълнители.

**ВАЖНО:** Дейностите по проекта следва да са обвързани с постигане на специфичана цел по ПМДРА „Насърчаване на предлагането на пазара, качеството и добавената стойност на продуктите от риболов и аквакултури, както и преработването на тези продукти“ и съответно на конкретни резултати.

В проектното предложение (ПП) следва да е налице логична връзка и съответствие между цели и нужди, както и между цели и дейности.

**ВАЖНО:** Дейностите по проекта следва да са обвързани с постигане на целите на процедурата и съответно на конкретни резултати.

В ПП следва да е налице логична връзка и съответствие между цели и нужди, както и между цели и дейности.

**ВАЖНО:** При изпълнението на ПП трябва да са спазени поетите ангажименти от страна на кандидата/бенефициента за постигане на целите, резултатите и да е видим и измерим ефектът от изпълнението на ПП.

Кандидатите трябва да зачитат посочените във Регламент (ЕС, Евратом) 2018/1046 (Финансовия регламент) принципи, като добро финансово управление, прозрачност и недискриминация.

Съгласно чл. 2, т. 59 от Финансовия регламент „добро финансово управление“ означава изпълнение на бюджета в съответствие с принципите на икономичност, ефикасност и ефективност.

Проектното предложение трябва да отговаря на разпоредбите на чл. 33, параграф 1, букви а), б) и в) на Финансовия регламент:

а) принципа на икономичност, според който ресурсите, използвани от съответната институция на Съюза за осъществяване

на нейните дейности, се предоставят своевременно, в подходящо количество и качество и на най-добрата цена;

б) принципа на ефикасност, който е свързан с най-доброто съотношение между използваните ресурси, предприетите

дейности и постигането на целите;

в) принципа на ефективност, който е свързан със степента, в която се постигат поставените цели посредством предприетитедейности.

**13.2. Недопустими дейности**

По настоящата процедура не са допустими за подпомагане дейности, които не са посочени в т. 13.1 от настоящите условия за кандидатстване.

**14. Категории разходи, допустими за финансиране:**

**14.1. Допустими разходи**

**14.1.1. Допустимите разходи трябва да съответстват на изискванията на:**

- Регламент (ЕС) № 2021/1139 на Европейския парламент и на Съвета за Европейския фонд за морско дело рибарство аквакултури;

- Регламент (ЕС) 2021/1060 на Европейския парламент и на съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) 2021/1060);

- Регламент (ЕС, Евратом) 2018/1046 Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;

- Регламент (ЕС) № 1379/2013 на Европейския парламент и на Съвета от 11 декември 2013 година относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета;

- Закон за управление на средствата от Европейските фондове при споделено управление;

- Постановление № 86 от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г.

**Разходите се считат за допустими, ако са налице едновременно следните условия:**

1. разходите са за дейности, съответстващи на предвидените в одобрения проект и се извършват от допустими бенефициенти;

2. разходите са включени в документите по чл. 26, ал. 1 от ЗУСЕФСУ;

3. разходите не надхвърлят праговете за съответната категория в документите по чл. 26, ал. 1 от ЗУСЕФСУ;

4. разходите са за реално доставени продукти, извършени услуги, строителни и монтажни работи и положен труд;

5. разходите са извършени законосъобразно съгласно приложимото право на Европейския съюз и българското законодателство;

6. разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система;

7. за направените разходи е налична одитна следа съгласно минималните изисквания на чл. 69, параграф 6 и Приложение XIII от Регламент (ЕС) 2021/1060 и са спазени изискванията за съхраняване на документите съгласно чл. 82 от Регламент (ЕС) 2021/1060;

8. разходите са съобразени с приложимите правила за предоставяне на държавни помощи;

9. За тях да е налична адекватна одитна следа, включително да са спазени разпоредбите за наличност на документите по чл. 69, параграф 6 от Регламент (ЕС)2021/1060;

10. Да са извършени в съответствие с принципа на доброто финансово управление в съответствие с чл. 33 на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

11. Да не са финансирани със средства от ЕФСУ или чрез други инструменти на ЕС в съответствие с чл. 63, параграф 9 от Регламент (ЕС) 2021/1060, както и с други публични средства;

12. Разходи, станали допустими в резултат на изменение в програмата, са допустими от датата на влизане в сила на решението за изменение на програмата, в случаите по чл. 63, параграф 7 от Регламент (ЕС) 2021/1060.

**14.1.2. Допустими за финансиране разходи по настоящата процедура:**

**14.1.2.1.** строително-монтажни работи;

**14.1.2.2.** независим строителен надзор, авторски надзор и инвеститорски контрол в размер до 2% от общо допустимите разходи за СМР;

**14.1.2.3.** закупуване на нови машини и оборудване (включително компютърно), съоръжения и други, пряко свързани с предвидената инвестиция, в това число и разходи, включени в продажната цена за осъществяване на доставката, инсталиране, изпитване и въвеждане в експлоатация на оборудването (машините), съоръженията, включително придобити чрез финансов лизинг;

**14.1.2.4.** специализирана складова техника и складови транспортни средства за обслужване на стопанството (електрокари и мотокари, теглителна техника, транспалетни колички и хладилни контейнери), включително придобити чрез финансов лизинг;

**14.1.2.5**. разходи за пазарни проучвания и провеждане на рекламни кампании за пласмента на продуктите от риболов и аквакултура;

**14.1.2.6.** закупуване на земя, която има пряка връзка с изпълнението на проекта и е в размер до 10 на сто от общите допустими разходи по проекта;

**14.1.2.7.** инвестиции, насочени към намаляване на потреблението на вода, намаляване на замърсяването на водата**,** инвестиции във възобновяеми енергийни източници (ВЕИ) за получаване на топлинна и/или електроенергия, които са пряко свързани с производствената дейност на кандидата, включително придобити чрез финансов лизинг;

**14.1.2.8.** разходи за обучения за повишаване на знанията, уменията и изграждане на капацитет на заетите в предприятието (включително обучения в чужбина за обмен на опит), пряко свързани с предвидената инвестиция;

**14.1.2.9.** инвестиции в пречиствателни съоръжения за отпадни води и оборудване, свързано с опазването на околната среда, включително придобити чрез финансов лизинг, пряко свързани с производствената дейност по проекта;

**14.1.2.10.** разходи за доставка, инсталация, тестване и въвеждане в експлоатация на съоръжения и/или оборудване за преработка на отпадъци от производствената дейност, изолация или повторна употреба на материал, считан преди това за отпадък;

**14.1.2.11.** специализирани транспортни средства, отговарящи на капацитета и нуждите на предприятието, свързани с подобряване на производството, включително придобити чрез финансов лизинг;

**14.1.2.12.** инвестиции в инсталации за обработка/преработка на риба и рибни продукти;

**14.1.2.13.** разходи за въвеждане на схеми и етикети за качество и произход, използване на устойчива опаковка от екологично чист, многократно използваем, рециклируем материал, и проследяемост на продуктите от преработка чрез дигитализиране на процеса;

**14.1.2.14.** разходи за инвестиции в дигитализация на производствените дейности, управление и наблюдение и др.;

**14.1.2.15.** разходи за въвеждане на системи за контрол на качеството, здравословни и безопасни условия на труд и достигане на съответствие с международно признати стандарти.

Разходите за здравословни и безопасни условия на труд условията на труд на работниците и служителите по настоящата процедура включват:

• Изграждане и монтаж на обезопасителни средства;

• Закупуване на лични предпазни средства и специално работно облекло;

• Придобиване на стандарти за безопасни условия на труд;

• Обучение на работниците и служители относно специфичните рискове за здравето, свързани с конкретното работно място и методите и средствата за тяхното ограничаване и предотвратяване;

• Обучение на служители и работници за безопасна работа с нововъведено работно оборудване и технологии, в случай, че не е осигурено такова от доставчика;

• Осигуряване на социални придобивки за работещите, включително ремонт и оборудване на места за отдих, хранене и почивка в предприятията, спортни съоръжения и др.

Задължителното обучение и инструктаж по безопасност и здраве при работа в съответствие със спецификата на индивидуалното работно място и на професията, съгласно чл. 26, ал. 2 от Закона за здравословни и безопасни условия на труд, не е допустима дейност.

**14.1.2.16.** разходи за иновативни дейности, които водят до нови или подобрени продукти, нови или подобрени процеси или нови или подобрени управленски и организационни системи (в съответствие с дейност 10 от т. 13.1. Допустими дейности);

**14.1.2.17.** разходи за видимост, прозрачност и комуникация - до 2 на сто от общите допустими разходи за проекти, при които размерът на финансовата подкрепа не превишава левовата равностойност на 100 000 евро, и до 1 на сто от общите допустими разходи - за всички останали проекти;

**14.1.2.18**. Разходи за организация, управление и отчитане на проекта.

**ВАЖНО:** Специализираните транспортни средства следва да отговарят на нуждите и капацитета на предприятието, да са свързани с подобряване на производството и да са включени във Формуляра за кандидатстване (ФК) на кандидата. За същите следва да бъде предоставена подробна обосновка (планирани брой дни заетост и часове) към ФК, с която да се докаже необходимостта от конкретните избрани транспортни средства.

Товароносимостта на специализираното транспортно средство, умножена по една трета от заложените работни дни в годината, не трябва да надвишава средногодишния производствен капацитет.

Подпомагане се предоставя за транспортни средства, за които се докаже заетост в предприятието минимум 60% от работните дни годишно.

**ВАЖНО: За дейността на предприятието извън рамките на същото** е допустимо за подпомагане само на един брой специализирано транспортно средство за обслужване.

Дълготрайните материални и нематериални активи, придобити със средства по проекта, следва да бъдат използвани единствено за целите на проекта, да бъдат амортизируеми, да бъдат закупени при пазарни условия от лица, несвързани с купувача, и да бъдат включени в активите на бенефициента/партньора, както и да останат свързани с проекта, за който е предоставена помощта, за срок от пет години след извършването на последното плащане в полза на съответния бенефициент.

При внедряването на иновативните продукти (стоки или услуги) или процеси не трябва да се нарушават чужди права върху интелектуална собственост.

Придобитите активи следва да са нови (неупотребявани) и да са заведени за първи път от получателя на помощта.

**ВАЖНО:** Придобитите в резултат от финансирането по настоящата процедура активи (инфраструктура/оборудване) не могат да бъдат отдавани под наем за срок от пет години след извършването на последното плащане в полза на съответния бенефициент.

Допустимо е и придобиването на посочените активи чрез договор за краткосрочен финансов лизинг, в който се съдържа задължението бенефициентът да закупи актива след изтичането на договора за лизинг, но не по-късно от крайния срок на изпълнение на проекта.

Бенефициентът може да придобие собствеността върху даден актив или чрез договор за финансов лизинг или чрез договор за покупка.

**ВАЖНО:** Недопустимо е финансирането по ПМДРА на луксозни стоки.

При оценката на разходите от Формуляра за кандидатстване, УО на ПМДРА спазва принципа на икономичност, ефикасност и ефективност.

**ВАЖНО:** Дълготрайните материални и нематериални активи, придобити със средства по проекта, следва да бъдат използвани единствено в предприятието – обект на инвестицията, да бъдат амортизируеми, да бъдат закупени при пазарни условия от лица, несвързани с купувача, и да бъдат включени в активите на предприятието, получаващо помощта, както и да се използват по предназначението им съгласно проекта, за който е предоставена помощта, за срок от пет години след извършването на последното плащане в полза на съответния бенефициент. Придобитите активи следва да са нови (неупотребявани) и да са заведени като ДМА за първи път от бенефициента.

Всички разходи следва да бъдат надлежно обосновани. УО на ПМДРА няма да финансира разходи, за които не е представена подробна обосновка.

**ВАЖНО:** Всички разходи по т. 14.1.2 са допустими единствено в случаите, когато кандидатът е спазил реда, определен в Условията за изпълнение.

**14.1.3.** **Допустими за финансиране са разходи, извършени преди момента на подаване от кандидата на формуляр за кандидатстване по настоящата процедура за:**

**14.1.3.1.** закупуване на ноу-хау, патентни права и лицензи, необходими за изготвяне и/или изпълнение на проекта;

**14.1.3.2.** разходи за подготовка на проекта, инженерни проучвания, оценки, анализи и изготвяне на технически и/или технологичен проект; технологичният проект следва да е изготвен от специалист с образование, съответстващо на спецификата на технологията;

**14.1.3.3.** закупуване на земя, която има пряка връзка с изпълнението на проекта и е в размер до 10 на сто от общите допустими разходи по проекта.

**ВАЖНО:** Разходите по **т. 14.1.3.1 и 14.1.3.2,** разходите за независим строителен надзор, авторски надзор и инвеститорски контрол по т. **14.1.2.2.** и разходи за изпълнение и отчитане на проекта по т. **14.1.2.18**, следва да бъдат общо до 5 на сто от общата стойност на допустимите разходи по проекта като следва да се има предвид, че разходите по **т. 14.1.2.2** и по **т. 14.1.2.18** не са предварителни.

**ВАЖНО:** Допустимо е извършването на всички разходи по т. 14.1.2, за които се кандидатства, след подаване на формуляра за кандидатстване. При получаване на отказ от страна на УО на ПМДРА на проектното предложение или на даден актив или услуга, извършените разходи остават за сметка на кандидата.

За всички предварителни разходи по т. **14.1.3.2** кандидатът прилага към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности.

Офертите трябва да съдържат минимум името на нта, ЕИК/БУЛСТАТ, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС. Оферентите, трябва да са вписани в Търговския регистър към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство.

Между кандидата или член на неговия управителен или контролен орган, не трябва да е налице свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК), с оферентите, чиито оферти са приложени към Формуляра за кандидатстване с цел определяне основателността на предложените разходи, както и с изпълнителите, с които има сключени договори преди подаване на Формуляра за кандидатстване по процедурата/с избраните изпълнителите, с които са сключени договори след проведени процедури за избор на изпълнител. За целта кандидатът попълва и представя с Формуляра за кандидатстване, при подписване на административен договор за предоставяне на безвъзмездна финансова помощ, при подаване на документи за осъществяване на последващ контрол и при подаване на искане за плащане, Декларация за свързаност (част от Приложение № 2Б).

Следва да се има предвид, в случаите по т. **14.1.3.1.**, че когато се придобива патент или полезен модел за иновация се извършва служебна проверка в регистрите на портала за електронни услуги на Патентно ведомство на Република България - https://portal.bpo.bg/.

В случаите, когато се придобива ноу-хау, също се представят доказателства за притежаваният производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен характер, а да съдържат оценка за иновативния продукт/процес/съоръжения и да доказват неговата иновативност.

За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост и съответните разходо-оправдателни документи. Представя се документ (уведомление/удостоверение) от Патентното ведомство, че договора е вписан в техният регистър.

Следва да се има предвид, че предметът на лицензионният договор се ограничава само и единствено до придобиване на права на интелектуална собственост, а не до придобиване на оборудване и съоръжения. За всички останали случаи, например ако предвиждате придобиване на ново оборудване (ДМА), необходимо за внедряване на иновативен продукт или процес, задължително се съблюдават изискванията на точка 1.1. „Процедури за избор на изпълнител: от Условията за изпълнение на проекти по процедурата.

**ВАЖНО:** На кандидатите се предоставя възможност да извършат процедури за избор на изпълнител преди сключване на административния договор за предоставяне безвъзмездна финансова помощ, но след подаване на формуляра за кандидатстване.

**14.2. Недопустими разходи:**

Не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него, освен в случаите на чл. 59а от ЗУСЕФСУ.

Освен недопустимите разходи в член 13 от Регламент (ЕС) 2021/1139, отразени и в чл. 21 от ПМС № 86 от 1 юни 2023 г. не са допустими за финансиране от ЕФМДРА и разходи за:

1. разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на ЕС или от друга донорска програма;

2. глоби, финансови санкции и разходи за разрешаване на спорове;

3. комисионите и загубите от курсови разлики при обмяна на чужда валута;

4. Възстановим данък върху добавената стойност (ДДС), освен когато не е възстановим (Указание на министъра на финансите за третиране на данък върху добавената стойност като допустим разход при изпълнение на проекти по програмите на ЕС в периода 2021-2027 г. може да намерите на следния линк: https://www.eufunds.bg/bg/pmdr/node/14603);

5. закупуване на дълготрайни материални активи - втора употреба, както и застраховки за ДМА;

6. разходите за гаранции, осигурени от банка или от друга финансова институция;

7. лихви по дългове, лихви по заеми и лихви по лизинг;

8. субсидиране на лихва по одобрени схеми за държавни помощи и разноските за финансови трансакции;

9. разходи, които нямат пряка връзка с изпълнението на проекта;

10. покупка на земя на стойност над 10 % от общите допустими разходи по проекта;

11. разходи за изграждане на жилищни помещения, както и на сгради, които не са свързани с производствената дейност и изпълнението на проекта;

12. оперативни разходи, включително разходи по поддръжка и наеми;

13. банкови такси и разходи, свързани с гаранции;

14. плащане в натура;

15. прехвърляне на участия в търговски дружества;

16. закупуване на съществуващи сгради и прилежаща инфраструктура;

17. разходи за правни услуги;

18. закупуване на транспортни средства, които не отговарят на капацитета и нуждите, на производствената дейност на кандидата във връзка с количеството продукция, за която е разработена производствената програма, заложена в Бизнес плана.

19. всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима.

20. разходи за правни услуги.

**ВАЖНО:** Недопустимо е финансирането по ПМДРА на луксозни стоки и екстри.

Луксозни стоки и екстри са тези, при които не е спазен принципът на икономичност, ефикасност и ефективност.

При съмнение дали даден актив/и представлява/т „луксозна стока“, които не са допустими за финансиране по линия на ЕФМДРА, оценителната комисия извършва справка/проверка/проучване относно характеристиките/предназначението му в сайта на производителя и при наличие на разминаване между предназначението му в изпълнението на проекта и това в сайта на производителя или друг легитимен източник, активите биват квалифицирани като недопустими за финансиране.

**ВАЖНО:** Не е допустима по линия на ЕФМДРА операция прехвърляне на собствеността върху предприятие.

**15. Допустими целеви групи (ако е приложимо):**

В съответствие с ПМДРА, безвъзмездната финансова помощ по Приоритет на Съюза 2 „Насърчаване на устойчиви дейности в областта на аквакултурите, преработката и предлагането на пазара на продукти от риболов и аквакултури, като по този начин допринася за продоволствената сигурност в Съюза“, вид дейност „Преработване на продуктите от риболов и аквакултури” ще бъде предоставена на кандидати собственици на съществуващи предприятия за преработка на продукти от риболов и аквакултури, както и на кандидати с намерение за изграждане на нови такива.

**16. Приложим режим на минимални/държавни помощи (ако е приложимо):**

Подпомагането по настоящата процедура не представлява държавна помощ.

В член 10, параграф 1 от Регламент (ЕС) 2021/1139 се посочва, че членове 107, 108 и 109 от ДФЕС се прилагат спрямо помощи, предоставени от държавите членки на предприятия от сектора на рибарството и аквакултурите.

В член 10, параграф 2 от Регламент (ЕС) 2021/1139 обаче се предвижда изключение от това общо правило, съгласно което членове 107, 108 и 109 от ДФЕС не се прилагат за плащания, извършени от държавите членки съгласно Регламент (ЕС) 2021/1139 и попадащи в приложното поле на член 42 от ДФЕС. Съгласно член 10, параграф 3 от Регламент (ЕС) 2021/1139 членове 107, 108 и 109 от ДФЕС се прилагат, ако в националните разпоредби се предвижда публично финансиране по отношение на сектора на рибарството и аквакултурите, което надхвърля разпоредбите на Регламент (ЕС) 2021/1139. В този случай правилата за държавна помощ се прилагат по отношение на това публично финансиране като цяло.

Поради това правилата за държавна помощ се прилагат в рамките на Регламента на ЕФМДРА за:

- всяко публично финансиране, което надхвърля разпоредбите на Регламент (ЕС) 2021/1139, и

- плащанията по Регламент (ЕС) 2021/1139, които попадат извън сектора на рибарството и аквакултурите по смисъла на член 42 от ДФЕС.

Степента, в която разпоредбите на ДФЕС по отношение на държавната помощ се прилагат за помощи, предоставени в сектора на рибарството аквакултурите, е определена в член 10 от Регламент (ЕС) № 2021/1139 на Европейския парламент и на Съвета. Това е посочено в съображение (14) от Съобщение на Комисията 2023/C 107/01[[1]](#footnote-1) „Насоки за държавна помощ за рибарството и аквакултурите“ (Насоките на ЕК).

Като се вземе предвид гореизложеното, и следвайки съображения (14) от Съобщение на Комисиата 2023/С107/01 „Насоки за държавна помощ за рибарството и аквакултурите“ (Насоките на ЕК):

- условията по настоящата процедура не надхвърлят предвиденото в Регламент ЕС 2021/1139;

- плащанията по процедурата попадат в сектора на рибарството и аквакултурите, с оглед на това, че подпомагането се отнася до мярка, която е предвидена в дял II, глава III, раздел I, чл. 26 от Регламент 2021/1139 „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“;

- в прилагане на дерогацията на чл. 10, параграф 2 от посочения регламент;

- ефектът от прилагане на мярката няма да доведе до нарушаване на конкуренцията на вътрешния пазар за БФП.

По настоящаата процедура членове 107, 108 и 109 от ДФЕС са неприложими и подпомагането не представлява държавна помощ.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите <https://stateaid.minfin.bg/bg/573>

**17. Хоризонтални принципи:**

По настоящата процедура следва да е налице съответствие на проектните предложения със следните хоризонталните принципи на ЕС, заложени в чл. 9 на Регламент (ЕС) 2021/1060 на Европейския парламент и на Съвета:

- равенството между мъжете и жените, интегрирането на принципа на равенство между половете и отчитането на социалните аспекти на пола;

-недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация,

-проектното предложение следва да съблюдава принципите, заложени в „Хартата на основните права на ЕС (Хартата)[[2]](#footnote-2) и „Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета[[3]](#footnote-3).

-- целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“.

Във Формуляра за кандидатстване, т. „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените хоризонтални принципи на ЕС, вкл. принципите, заложени в Хартата на основните права на ЕС и КПХУ.

**ВАЖНО:** Спазването на заложените в тази точка принципи ще се проследява, както следва:

- при подаване на проектното предложение, кандидатите декларират съответните обстоятелства в Декларацията при кандидатстване (Приложение № 2Б - Декларации към УК);

- при подаване на искане за окончателно плащане, бенефициентът следва да представи информация относно осигуреното съответствие на проекта с хоризонталните принципите на ЕС, вкл. принципите, заложени в Хартата на основните права на ЕС и КПХУ.

С подписването на формуляра за кандидатстване, кандидатът се задължава да спазва посочените по-горе принципи в хода на изпълнение на дейностите по проекта и по време на мониторинга.

Информация относно съответствието на проекта с хоризонталните принципи на ЕС, вкл. принципите, заложени в Хартата на основните права на ЕС и КПХУ следва да бъде предоставена и по време на мониторинга.

Насоки за прилагане на Хартата на основните права на ЕС могат да бъдат намерени на следния адрес: <https://www.eufunds.bg/bg/node/8223>

Насоки за прилагане на Конвенцията на ООН за правата на хората с увреждания могат да бъдат намерени на следния адрес: <https://www.eufunds.bg/bg/node/8224>

**18. Минимален и максимален срок за изпълнение на проекта (ако е приложимо):**

Одобреният проект се изпълнява в срок до:

- 24 месеца за одобрени проектни предложения, включващи СМР, считано от датата на подписване на административния договор за предоставяне на БФП;

- 12 месеца за одобрени проектни предложения, без СМР, считано от датата на подписване на административния договор за предоставяне на БФП.

**ВАЖНО:** При подготовката на проектните предложения кандидатите следва да съобразят сроковете за сключване на договори с изпълнителите съобразно предвидените за изпълнение дейности/етапи, отразени в Бизнес плана към Условията за кандидатстване и времевия график за изпълнение на проекта във Формуляра за кандидатстване.

Минимален срок за изпълнение на проекта: неприложимо.

**19. Ред за оценяване на концепциите за проектни предложения (ако е приложимо):**

Неприложимо

**20. Критерии и методика за оценка на концепциите за проектни предложения (ако е приложимо):**

Неприложимо

**21. Ред за оценяване на проектните предложения:**

Оценката и класирането на проектните предложения по настоящата процедура се извършва от Оценителна комисия, определена със заповед на Ръководителя на УО на ПМДРА. Всички проектни предложения, подадени в срок, се оценяват в съответствие с критериите за оценка на проектни предложения.

Оценката на проектните предложения включва:

**Етап 1:** Оценка на административното съответствие и допустимост;

**Етап 2:** Техническа и финансова оценка.

**21.1. Оценка на административното съответствие и допустимост**

Критериите за административно съответствие и допустимост на проектните предложения по процедурата са подробно указани в Приложение № 4 към Условията за кандидатстване.

В процеса на оценка на административното съответствие и допустимост на проектните предложения по процедурата, се проверява дали:

- проектното предложение се отнася за обявената процедура чрез подбор на проектни предложения;

- са налице всички документи, представени и попълнени съгласно изискванията, посочени в т. 24 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите, проектните дейности и разходите с критериите за допустимост, посочени в Условията за кандидатстване.

Оценката за административно съответствие и допустимост на проектните предложения включва и проверка и оценка на допустимостта на всички предвидени дейности и разходи. В случай че в процеса на оценка, Оценителната комисия установи наличието на обстоятелства (напр. включени в проектното предложение недопустими дейности, недопустими разходи, дублиране на заложени дейности и/или разходи и др.), това може да доведе до изменение на бюджета на проектното предложение (т. 5 от Формуляра за кандидатстване). Следва да се има предвид, че промените в бюджета не могат да доведат до увеличаване на размера на безвъзмездната финансова помощ. Поради това, в интерес на кандидата е да планира дейности и да представи бюджет, реалистични и ефективни от гледна точка на целта на проекта и планираните разходи.

При изчисляване на икономическата жизнеспособност на проекта се включва стойността на цялата инвестиция по проекта, т.е. вземат се предвид всички инвестиционни разходи, за които се кандидатства за финансиране, както и тези, за които не се кандидатства за финансиране от ЕФМДРА.

При извършване на оценка на икономическа жизнеспособност на проектното предложение, оценителната комисия взима предвид предоставените от Системата за агропазарна информация - САПИ пазарни цени на едро за риба и аквакултури за 2022 г. (Приложение № 2).

В случаите, когато липсва информация за цените, за определен/и вид/видове продукти от риба и други водни организми, УО на ПМДРА възприема подхода да се извърши произволно пазарно проучване от интернет страниците на производители (от аквакултури, стопански риболов и преработка) на риба и рибни продукти. При намиране на минимум два резултата за цени за всеки вид/продукт, оценителят формира средна цена от проучването. Ако цената на продуктите от риба и други водни организми, посочена в бизнес плана на кандидата, надвишава средната цена от проучването за същите продукти, оценителите следва да вземат под внимание средната цена от пазарното проучване. В случай че не се установи, завишение се приема цената на кандидата. В случай на завишение на цената, от страна на кандидата, се приема по-ниската цена, установена при проучването.

За продукти, които са нови за пазара и няма информация за техните цени от пазарното проучване, УО на ПМДРА ще прилага цените на сходни продукти.

В случай че по време на оценката се установи надвишаване интензитета на безвъзмездната финансова помощ и/или максималния размер на безвъзмездната финансова помощ, определен в настоящите Условия за кандидатстване, Оценителната комисия служебно го намалява до максимално допустимия интензитет и/или размер.

Когато по време на оценката се установи наличие на недопустими разходи, Оценителната комисия служебно коригира/премахва съответните разходи от бюджета на проекта (т. 5 от Формуляра за кандидатстване).

Само проектни предложения, преминали успешно оценката за административно съответствие и допустимост, подлежат на по-нататъшно разглеждане и оценка.

Въз основа на извършената оценка на административното съответствие и допустимост Оценителната комисия изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на Единния информационен портал за обща информация за управлението на Европейските структурни и инвестиционни фондове (www.eufunds.bg), и в ИСУН, а за недопускането се съобщава на всеки от кандидатите, включени в списъка, по реда на чл. 22, ал. 3 или 4 от ЗУСЕФСУ чрез администраторския профил в ИСУН с писмено уведомление до профила на всеки кандидат. Уведомяването се извършва в тридневен срок от публикуване на списъка с проектните предложения чрез отправяне на писмено съобщение до кандидата, изпратено чрез ИСУН. За дата на уведомяване на кандидата се счита датата на отправяне на съобщението. Кандидатите, чиито проектни предложения са включени в списъка, могат да подадат писмени възражения пред ръководителя на УО на ПМДРА в едноседмичен срок от съобщаването, чрез ИСУН. Управляващият орган не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.

Разглеждането и произнасянето по постъпилите възражения се извършва по реда на чл. 19 от ПМС № 23 от 13.02.2023 г. Ръководителят на УО на ПМДРА се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат.

**ВАЖНО:** УО на ПМДРА няма да разглежда възражения от кандидатите, включени в списъка на проектните предложения, които не се допускат до техническа и финансова оценка, ако са изпратени след срока по чл. 34, ал. 3 от ЗУСЕФСУ.

Неподписани възражения, както и такива, които не са подписани от законния представител на кандидата или упълномощен негов представител, няма да се разглеждат по същество, а ще се изготвя отговор до подателя на възражението, с който същият се уведомява, че възражението не подлежи на разглеждане по посочените причини.

**21.2. Техническа и финансова оценка**

Всички проектни предложения, подадени в срок, се оценяват в съответствие с критериите за оценка на проектни предложения.

Проектните предложения подлежат на оценка въз основа на одобрени от Комитета за наблюдение на ПМДРА критерии за подбор.

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл. 26, ал. 7 от ЗУСЕФСУ.

Техническата и финансова оценка се извършват само за проектните предложения, които са преминали успешно оценката за административно съответствие и допустимост.

Критериите за техническа и финансова оценка на проектните предложения по процедурата са подробно указани в Приложение № 4 „Критерии и методология за оценка на проектните предложения“ към Условията за кандидатстване.

В хода на проверките е възможно да бъдат установени и други обстоятелства, които да изискват допълнителна пояснителна информация или документ от кандидатите относно декларираните обстоятелства и представените документи, съгласно т. 24 от Условията за кандидатстване. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото чрез електронния адрес, асоцииран към неговия профил. Срокът за представяне на допълнителни документи/информация е 10 дни. Кандидатът представя допълнителните разяснения и/или документи по електронен път чрез ИСУН. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание. Техническият процес, свързан с представянето на допълнителна информация/документи е описан в Ръководството за потребителя за модул „Е-кандидатстване” в ИСУН (Приложение № 3 от Условията за кандидатстване).

**22. Критерии и методика за оценка на проектните предложения:**

Критериите за подбор се използват, за да се гарантира, че избраните за финансиране проектни предложения подкрепят целите, заложени в ПМДРА. Както е посочено в чл. 40, параграф 2, буква а и чл. 73, параграф 3 от Регламент (ЕС) 2021/1060 на Европейския парламент и на съвета от 24 юни 2021 година критериите за подбор са изготвени от УО на ПМДРА и одобрени от Комитета за наблюдение на ПМДРА. По този начин се гарантира, че УО на ПМДРА има ясни насоки зададени от Комитета за наблюдение на ПМДРА и извършвания подбор на проектни предложения за финансиране от ЕФМДРА е в съответствие с целите на програмата.

|  |  |
| --- | --- |
| **Критерии за подбор** | 1. Подобряване на енергийната ефективност и/или инвестиции в системи за възобновяема енергия – 30 точки 2. Прилагане на методи, намаляващи отрицателното въздействие върху околната среда, включително третирането на отпадъци – 10 точки 3. Въвеждане на иновации (продукти, услуги, процеси, бизнес модели или методи, използване на патент, полезен модел или ноу-хау) – 30 точки 4. Инвестиции в дигитализация на производствените дейности, управление и наблюдение – 10 точки 5. Въвеждане на схеми и етикети за качество и произход – 10 точки 6. Диверсификация на производството чрез въвеждане на нови продукти с висока добавена стойност – 10 точки 7. Преработване на собствен улов и/или аквакултури (минимум 30% от суровината) – 10 точки 8. Преработка на странични продукти, които се получават в резултат на основни дейности от преработването– 10 точки 9. Провеждане на обучения за повишаване на знанията, уменията и изграждане на капацитет на заетите в предприятието (включително обучения в чужбина за обмен на опит) – 10 точки 10. Подобряване на безопасността, хигиената, здравето и условията на труд– 10 точки 11. Инвестиции за използване на устойчиви опаковки от чист, многократно използваем, рециклируем материал – 20 точки   **Общ брой точки – 160.** |

Проектните предложения, получили минимум 50 точки на етап „Техническа и финансова оценка”, се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на бюджета по настоящата процедура.

В случай че проектното предложение получи по-малко от 50 точки, същото се отхвърля.

За проектни предложения, които са получили еднакъв брой точки на етап „Техническа и финансова оценка“, класирането ще се извърши по реда на подаване на проектните предложения в ИСУН.

**По критерий 1**  **Подобряване на енергийната ефективност и/или инвестиции в системи за възобновяема енергия:**

По отношение на подобряване на енергийната ефективност, критерият се доказва с документ, посочен в т. 25 от списъка с документи, които се подават на етап кандидатстване по т. 24 от настоящите условия.

За да са допустими по настоящата процедура, проектите трябва да се основават на препоръки от извършен енергиен одит. Енергийният одит следва да е извършен от правоспособно лице, вписано в съответния публичен регистър по Закона за енергийната ефективност.

Проектите с енергиен одит трябва да водят до минимум среден процент на енергийно спестяване равен на или по-голям от 10%.

Енергийният одит следва да потвърждава, че средният процент енергийно спестяване от предвидените за въвеждане по проекта мерки, който би могъл да бъде постигнат в обичайната стопанска практика, е равен на или по-голям от 10%.

По отношение на инвестиции в системи за възобновяема енергия, кандидатът заявява намеренията си в описанието на проектното предложение във Формуляра за кандидатстване. Изпълнението на този критерий се проверява от УО на ПМДРА на етап оценка на проектното предложение за наличие на инвестиции в инвестиции в системи за възобновяема енергия.

**По критерий 2 Прилагане на методи, намаляващи отрицателното въздействие върху околната среда, включително третирането на отпадъци:**

Методи, намаляващи отрицателното въздействие върху околната среда ще се доказват чрез съответни сертификати за система за управление на околната среда (по ISO или еквивалентен), както и чрез изграждане на локални съоръжения, свързани с пречистване/преработване на отпадъците (напр. локално пречиствателно съоръжение, разделност при събиране на отпадъците, съхранение на опасни вещества и др.). По този критерий кандидатите получават точки, ако чрез изградените съоръжения обработват и/или събират 100 % от отпадния продукт.

**По критерий 3 Въвеждане на иновации (продукти, услуги, процеси, бизнес модели или методи, използване на патент, полезен модел или ноу-хау):**

Критерият се доказва с описаните в проектното предложение дейности. Кандидатът трябва да е включил дейности, водещи до въвеждане на иновации (продукти, услуги, процеси, бизнес модели или методи, използване на патент, полезен модел или ноу-хау).

Във Формуляра за кандидатстване т. „План за изпълнение/дейности по проекта“, кандидатите следва да заявят планираните дейности по проекта за въвеждане на иновации.

Кандидатът заявява намеренията си за въвеждане на иновации в описанието на проектното предложение във Формуляра за кандидатстване и се задължава да го спазва.

Изпълнението на този критерий се проверява от УО на ПМДРА на етап оценка на проектното предложение за наличие на инвестиции за въвеждане на иновации.

**По критерий 4 Инвестиции в дигитализация на производствените дейности, управление и наблюдение:**

Критерият се доказва с описаните в проектното предложение дейности за инвестиции в дигитализация на производствените дейности, управление и наблюдение.

Във Формуляра за кандидатстване т. „План за изпълнение/дейности по проекта“, кандидатите следва да заявят планираните дейности по проекта.

**По критерий 5 Въвеждане на схеми и етикети за качество и произход:**

Критерият се доказва с описаните в проектното предложение дейности за въвеждане на схеми и етикети за качество и произход.

Във Формуляра за кандидатстване т. „План за изпълнение/дейности по проекта“, кандидатите следва да заявят планираните дейности по проекта.

**По критерий 6 Диверсификация на производството чрез въвеждане на нови продукти с висока добавена стойност:**

Критерият се доказва с описаните в проектното предложение дейности за диверсификация на производството чрез въвеждане на нови продукти с висока добавена стойност.

Във Формуляра за кандидатстване т. „План за изпълнение/дейности по проекта“, кандидатите следва да заявят планираните дейности по проекта.

**По критерий 7 Преработване на собствен улов и/или аквакултури (минимум 30% от суровината):**

Критерият се доказва с документ № 22 от списъка с документи, които се подават на етап кандидатстване по т. 24 от настоящите условия и чрез проверка по служебен път на подадената от кандидата в ИАРА информация за собствен улов и/или аквакултура.

**По критерий 8 Преработка на странични продукти, които се получават в резултат на основни дейности от преработването:**

Инвестициите по този критерий се доказват с документи, посочени в т. 10 и т. 11 от списъка с документи, които се подават на етап кандидатстване по т. 24 от настоящите условия. В случай на несъществени промени се прилага документ от ОДБХ, че съгласуват/приемат промяната.

**По критерий 9 Провеждане на обучения за повишаване на знанията, уменията и изграждане на капацитет на заетите в предприятието (включително обучения в чужбина за обмен на опит):**

Критерият се доказва с описаните в проектното предложение дейности за провеждане на обучения.

Във Формуляра за кандидатстване т. „План за изпълнение/дейности по проекта“, кандидатите следва да заявят планираните дейности по проекта.

**По критерий 10 Подобряване на безопасността, хигиената, здравето и условията на труд:**

Критерият се доказва с описаните в проектното предложение дейности за Подобряване на безопасността, хигиената, здравето и условията на труд.

Във Формуляра за кандидатстване т. „План за изпълнение/дейности по проекта“, кандидатите следва да заявят планираните дейности по проекта.

Кандидатите получават точки, ако разходите по този критерий са не по-малко от 1 % от размера на инвестицията по проекта.

**По критерий 11 Инвестиции за използване на устойчиви опаковки от чист, многократно използваем, рециклируем материал**

Критерият се доказва с описаните в проектното предложение дейности за инвестиции за използване на устойчиви опаковки от чист, многократно използваем, рециклируем материал.

Във Формуляра за кандидатстване т. „План за изпълнение/дейности по проекта“, кандидатите следва да заявят планираните дейности по проекта.

**23. Начин на подаване на проектните предложения/концепциите за проектни предложения:**

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрезИнформационната система за управление и наблюдение на средствата от Европейските фондове при споделено управление (ИСУН), единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.

Подготовката и подаването на проектното предложение в ИСУН се извършва по следния начин: Кандидатът влиза в ИСУН, след регистрация чрез имейл и парола, избира настоящата процедура за кандидатстване от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите на УО на ПМДРА, дадени в Указанията за електронно кандидатстване (Приложение № 3 от Условията за кандидатстване).

**Изискващите се съгласно т. 24 от Условията за кандидатстване придружителни документи** към формуляра за кандидатстване също **се подават изцяло електронно**. Посочените документи се описват в т. 13 от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство.

**ВАЖНО:** Проектното предложение се подава електронно чрез ИСУН като се подписва с КЕП от лице с право да представлява кандидата или упълномощено от него лице. Когато кандидатът се представлява заедно от няколко физически лица, проектното предложение се подписва от всяко едно от тях при подаването. (За целите на настоящите Условия под „лице с право да представлява кандидата“ следва да се разбира законния представител на предприятието-кандидат).

Законният/ните представител/и на кандидата няма/т право да упълномощава/т други лица да подписват Декларация № 1, Декларация 2 и Декларациите към УК (Приложение 2Б), тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която е лична.

Когато кандидатът се представлява заедно от няколко физически лица, данните се попълват и декларациите, част от Приложение 2Б се подписват от всяко едно от тях.

Декларация № 1 се попълва и подписва от всички лица с право да представляват кандидата (независимо от това дали заедно и/или поотделно, и/или по друг начин).

При упълномощаване следва да се приложи пълномощно, подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях. От текста на пълномощното трябва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение и да подпише с КЕП документите, за които не е изрично отбелязано в т. 24 от Условията за кандидатстване, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество.

Проектното предложение се подава винаги от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган на ПМДРА и за отстраняване на забелязани неточности по време на оценката на проектните предложения. По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН, от който е подаден съответния проект. Съгласно чл. 25 от Наредбата за определяне на условията, реда и механизма за функциониране на информационната система за управление и наблюдение на средствата от европейските фондове при споделено управление и за провеждане на производства пред управляващите органи посредством ИСУН „Към проектното предложение може да бъде асоцииран нов профил, различен от профила, от който то е подадено, след изрично заявление, подписано с КЕП от законния представител на кандидата, до дирекция Централно координационно звено, Министерство на финансите.“

До приключването на работата на оценителната комисия кандидатът има възможност да оттегли своето проектно предложение, като подаде писмено искане в УО на ПМДРА и това обстоятелство се отбелязва от потребител на ИСУН от УО на ПМДРА със съответните права. Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация.

Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.

**24. Списък на документите, които се подават на етап кандидатстване:**

Кандидатите по процедурата за безвъзмездна финансова помощ трябва да представят към формуляра за кандидатстване по изцяло електронен път чрез ИСУН следните документи:

1. Бизнес план (по образец) от лице с право да представлява кандидата или упълномощено лице, прикачен в ИСУН.

При оценката на бизнес плана ще се включи период от 5 години за всички инвестиционнии намерения, а в случаите на инвестиция за строително-монтажни работи (СМР) периодът е за 10 години.

Кандидатът попълва данните само за една прогнозна година за производството за годината след изпълнението на инвестицията, която ще се явява осреднена година за целия период на изпълнение на бизнес плана (5 години за всички инвестиционнии намерения, а в случаите на инвестиция за строително-монтажни работи (СМР) периодът е за 10 години) и мониторинг (5 години след извършване на окончателното плащане по административния договор за предоставяне на безвъзмездна финансова помощ). Когато за следващите години, в сравнение с първата прогнозна година, се предвижда единичните цени и количествата продукция да бъдат увеличени и за тях не са представени копия от споразумения (договори) и/или писма за намерение за реализация, това увеличение няма да се признава.. Бизнес планът, трябва да бъде представен като електронна таблица, в разширение .xls или .xlsx, посписан с електронен подпис.

*(документът е задължителен за всички проектни предложения)*

При извършване на оценка на икономическа жизнеспособност на проектното предложение, Оценителната комисия прилага следния подход:

За проверка на цените на прогнозните приходи, заложени от кандидатите в бизнес плановете им оценителите проверяват прогнозните цени на реализация на произведената продукция, заложени в бизнес плана, които съответстват на основните категории приходи от продажба на риби. За целите на тази проверка оценителната комисия взима предвид предоставените от Системата за агропазарна информация - САПИ пазарни цени на едро за риба и аквакултури за 2022 г. (Приложение № 2).

В случаите, когато липсва информация за цените, за определен/и вид/видове продукти от риба и други водни организми, УО на ПМДРА възприема подхода да се извърши произволно пазарно проучване от интернет страниците на производители (от аквакултури, стопански риболов и преработка) на риба и рибни продукти. При намиране на минимум два резултата за цени за всеки вид/продукт, оценителят формира средна цена от проучването. Ако цената на продуктите от риба и други водни организми, посочена в бизнес плана на кандидата, надвишава средната цена от проучването за същите продукти, оценителите следва да вземат под внимание средната цена от пазарното проучване. Когато няма установено завишение се приема цената на кандидата. В случай на завишение на цената от страна на кандидата, се приема по-ниската цена, установена при проучването.

За продукти, които са нови за пазара и няма информация за техните цени от пазарното проучване, УО на ПМДРА ще прилага цените на сходни продукти.

За проверка на цените на прогнозните разходи, заложени от кандидатите в бизнес плановете им, УО на ПМДРА прилага следния подход:

Оценителите проверяват поне 50% от прогнозните разходи, заложени в бизнес плана, които съответстват на основните категории разходи като електричество, вода, заплати и (в случай на необходимост) амортизации и наеми и др. Ако гореспоменатите разходи не покриват 50% от разходите, заложени в бизнес плана за разликата до 50% се избират още оперативни разходи, включени в себестойността на продукцията.

- за разходи за ток, вода, заплати, амортизации и наеми оценителите ползват при проверката референтни цени или индекс от официална интернет страница, утвърдени цени на национално ниво, данъчно признатият размер на разходите за амортизация, минимални разходи за работна заплата, изчислени на базата на минималния осигурителен доход по основни икономически дейности и квалификационни групи професии. Когато бенефициентът представи предварителен договор с електроразпределително дружество или ВиК дружество, се признават цените по договора.

- за останалите оперативни разходи (без суровина) до 50%, се извършва пазарно проучване от произволни интернет страници и се изчислява средна пазарна цена. Когато се установи, че цените на заложените оперативни разходи в бизнес плана на кандидата не отговарят на изчислената средна пазарна цена, получена на база интернет проучване, се допуска възможно отклонение до 30% от изчислената средна пазарна цена.

2. Пълномощно за подаване на проектното предложение с КЕП - подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички от тях и се прикачва в ИСУН.

*(Документът не е задължителен за всички кандидати, а се изисква, в случай че кандидатите желаят да упълномощят лице, което не е законен представител на предприятието, да подаде проектното предложение с КЕП).*

3. С оглед определяне на произхода на цените на предвидените разходи за закупуване на активи, услуги и строителство, кандидатът следва да приложи към Формуляра за кандидатстване:

А/ Официален каталог на производител или оторизиран представител или

Б/ Една оферта

В случай че за доказване произхода на цените на предвидените разходи за доставка, услуга или строителство, кандидатът е приложил към Формуляра за кандидатстване оферта, то УО на ПМДРА извършва проверка дали са изпълнени едновременно следните условия:

- предметът на дейност на оферента да е идентичен или сходен с посочената в офертата доставка, услуга или строителство. Проверката за предмета на дейност на оферента се извършва чрез справка в Търговския регистър към Агенцията по вписванията/Регистър БУЛСТАТ/Правноинформационна система (АПИС, СИЕЛА или др.). В случай че оферентът е чуждестранно лице – проверката ще се извърши въз основа на представения документ за регистрация съгласно националното му законодателство;

Оферентите – строители, трябва да бъдат вписани в регистъра на Камарата на строителите или еквивалент.

Документите следва да са прикачени в ИСУН

*(документите са задължителни за всеки разход от инвестицията в проектното предложение).*

4. За всички предварителни разходи, кандидатът следва да приложи към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи - прикачени в ИСУН.

*(документът е задължителен за всички проектни предложения, предвиждащи предварителни разходи по подточка 14.1.3.2. от т.14.1.3 от настоящите условия и съответно е неприложим към подточка 14.1.3.1 и подточка 14.1.3.3 от т.14.1.3)*

5. Документ за собственост на земята/сградата, където ще се извършват строително-монтажните работи или учредено право на строеж за срок не по-малък от 7 години от датата на кандидатстване (а при извършване на строително-монтажни работи, за които се изисква разрешение за строеж съгласно ЗУТ, за срок не по-малък от 8 години от датата на кандидатстване) и/или копие от документ за собственост или договор за наем на сградите/помещенията, които ще се обновяват и/или в които ще се монтират машините, съоръженията, оборудването - за инвестиции за закупуване и/или инсталиране на нови машини, оборудване и съоръжения и/или обновяване на сгради и/или помещения, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 7 години след датата на кандидатстване (а при извършване на строително-монтажни работи, за които се изисква разрешение за строеж съгласно ЗУТ, за срок не по-малък от 8 години от датата на кандидатстване).

В случай че инвестицията е свързана с доставка на машини и оборудване без извършване на СМР, горепосочените документи трябва да са със срок на валидност не по-малък от 7 години от датата на кандидатстване. Документът следва да е прикачен в ИСУН.

*(документът е задължителен за всички проектни предложения)*

6. Одобрен инвестиционен проект, изработен във фаза „Технически проект” или „Работен проект” в съответствие със Закона за устройство на територията /ЗУТ/ и Наредба № 4 от 2001 г. за обхвата и съдържанието на инвестиционните проекти (обн., ДВ., бр. 51 от 2001 г.). Документите следва да са прикачени в ИСУН.

*(документът е задължителен за всички проектни предложения, включващи разходи за строително-монтажни работи, когато за тяхното извършване се изисква одобрен инвестиционен проект съгласно ЗУТ)*

7. Подробни количествени сметки, заверени от правоспособно лице. Документът следва да прикачен в ИСУН.

*(документът е задължителен за всички проектни предложения, включващи разходи за строително-монтажни работи)*

8. Влязло в сила разрешение за строеж, издадено от съответната община или становище от общината, че обектът не се нуждае от разрешение за строеж, придружено с копие от архитектурно заснемане (при извършване на строително-монтажни работи, за които не се изисква разрешение за строеж съгласно ЗУТ). Документът следва да е прикачен в ИСУН, включително в случаите в които разходът изцяло ще се финансира от кандидата и няма да е обект на финансиране от ПМДРА.

*(документът е задължителен за всички проектни предложения, включващи разходи за строително-монтажни работи)*

9. Разрешение за поставяне за преместваеми обекти, съгласно разпоредбите на ЗУТ. Документът следва да е прикачен в ИСУН.

*(документът е задължителен за всички проектни предложения, включващи разходи за преместваеми обекти, в останалите случаи е неприложим)*

10. Технически и/или технологичен проект със схема и описание на производствения процес, обосноваващи дейностите и разходите, за които се кандидатства, както и показващи капацитета на производството, изготвен от правоспособно лице, съгласуван от Българска агенция за безопасност на храните /БАБХ/, съответно Областна дирекция по безопасност на храните (ОДБХ). Прилага се и документ, удостоверяващ правоспособността на лицето. Годишният производствен капацитет на предприятието, описан в технологичния проект следва да съответства на годишната продукция, заложена в производствената програма на кандидата (Таблица 4 от Бизнес плана). В случай на несъществени промени се прилага документ от ОДБХ, че съгласуват/приемат промяната. Всеки документ следва да е прикачен в ИСУН.

*(документът е задължителен за всички проектни предложения, с изключение на проект за закупуване на транспортни средства)*

11. Копие от становище на ОДБХ, за съответствие на технологичния проект на предприятието с хигиенните и ветеринарно-санитарните изисквания

*(документът е задължителен за всички проектни предложения, с изключение на проект за закупуване на транспортни средства)*

1. Удостоверение за регистрация на предприятието като обект за производство на рибни продукти или обект за преработване на странични животински продукт, съгласно чл. 12 от Закона за храните (отм.) или чл. 26 от Закона за храните за регистрираните предприятия след 09.06.2020 г. или Закона за ветеринарно-медицинската дейност

*(документът е задължителен за всички съществуващи предприятия)*

1. Удостоверение за първа регистрация на предприятието като обект за производство на рибни продукти или обект за преработване на странични животински продукти, издадено от компетентния държавен орган (Национална ветеринарномедицинска служба (НВМС), съответно Регионална ветеринарномедицинска служба (РВМС) или БАБХ, съответно ОДБХ).

*(документът не е задължителен за предоставяне с проектното предложение – същият ще се проверява служебно от УО на ПМДРА.*

***ВАЖНО:****По желание кандидатът може да представи чрез ИСУН документа по т. 13. Когато този документ не е прикачени от кандидата, УО извършва служебно проверката.*

14. Финансов план за изпълнение на проекта, включващ етапи на изпълнение и източници за финансиране на всеки един етап от проектното предложение, прикачен в ИСУН.

*(документът е задължителен за всички проектни предложения и е в свободен текст)*

15. Счетоводна справка и/или инвентарна книга за дълготрайните материални активи към датата на подаване на ФК, с разбивка по активи, дата на придобиване и покупна цена. Документът следва да е прикачен в ИСУН.

*(документът е задължителен за всички проектни предложения)*

16. Отчет за приходи и разходи за последната финансова година за кандидати, собственици на съществуващи предприятия.

*(документът не е задължителен за предоставяне с проектното предложение. Същият ще се проверява служебно от УО на ПМДРА.*

*ВАЖНО:* *По желание кандидатът може да представи чрез ИСУН документа по т. 16. Когато документа не е прикачен от кандидата, УО извършва служебно проверката.*

*17.* Когато кандидатът е новорегистриран/новосъздаден и няма приключена финансова година от създаването си, се предоставят документи за периода от регистрацията на кандидата до момента на кандидатстване -отчет за приходи и разходи, баланс и аналитична оборотна ведомост, изготвени с дата до един месец, предхождащ датата на кандидатстване.и се прикачва в ИСУН

*(документът е задължителен за новосъздадени кандидати)*

18. Копие от Удостоверение за регистрация на животновъден обект от БАБХ /от съответната ОДБХ/, съгласно чл. 137 от Закона за ветеринарномедицинската дейност за всички проектни предложения, които са декларирали, че ще преработват собствена продукция.

*(документът не е задължителен за предоставяне с проектното предложение – същият ще се проверява служебно от УО на ПМДРА.*

***ВАЖНО:*** *По желание кандидатът може да представи чрез ИСУН документа по т. 18. Когато документът не е прикачен от кандидата, УО извършва служебно проверката.*

20. Решение за съвместимостта на проекта с предметите и целите на опазване на защитените зони съгласно Наредбата за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони (обн., ДВ, бр. 73 от 2007 г.) само за проекти, включващи инвестиции в местата по националната екологична мрежа НАТУРА 2000. Документът следва да е прикачен в ИСУН.

*(документът е задължителен за всички проектни предложения, включващи инвестиции в НАТУРА)*

21. Решение за преценяване на необходимостта от извършване на оценка на въздействието върху околната среда или от решение по оценка на въздействие върху околната среда. Документът следва да е прикачен в ИСУН.

*(документът е задължителен за всички проектни предложения)*

22. Валидно разрешително за стопански риболов, съгласно Закона за рибарството и аквакултурите (ЗРА), удостоверение за придобито право за усвояване на ресурс от риба и други водни организми в предвидените от закона случаи и/или документ за регистрация по реда на чл. 25 от ЗРА (което е приложимо) и документ/справка от ИАРА с информация за собствен улов и/или аквакултура за предходната календарна година. Посочените документи се отнасят за кандидати с проектни предложения, които са декларирали, че ще преработват собственa продукция.

*(документът не е задължителен за предоставяне с проектното предложение – същият ще се проверява служебно от УО на ПМДРА.*

***ВАЖНО:*** *По желание кандидатът може да представи чрез ИСУН документа по т. 22. Когато документът не е прикачен от кандидата, УО извършва служебно проверката.*

23. Предварителен или окончателен договор и/или нотариален акт (при кандидатстване за закупуване на земя), придружен с удостоверение за данъчна оценка на земята, издадено към момента на придобиване (в случай на предварителен договор, удостоверението за данъчна оценка следва да е издадено в рамките на месеца, предхождащ датата на подаване на проектното предложение) прикачени в ИСУН.

*(документът е задължителен за всички проектни предложения, предвиждащи закупуване на земя)*

24. Технологичен проект, изготвен от правоспособно лице с обосновка на съответствието на капацитета на инсталацията с енергийните нужди на стопанството, в случай на кандидатстване за инвестиции свързани с изграждане на ВЕИ, прикачен в ИСУН.

*(документът е задължителен за всички проектни предложения, предвиждащи изграждане на ВЕИ)*

25. Енергиен одит или резюме на доклад от обследване за енергийна ефективност на предприятие/промишлена система, съгласно изискванията на Наредба № Е-РД-04-05 от 8 септември 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания, прикачен в ИСУН.

(*за проекти, в които са предвиден разходи и дейности свързани с енергийната ефективност в чийто енергиен одит или резюмето на доклада от обследване за енергийна ефективност на предприятие/промишлена система следва да е доказано, че средният процент енергийно спестяване от предвидените за въвеждане по проекта мерки, който би могъл да бъде постигнат в обичайната стопанска практика, е равен на или по-голям от 10%)*

26. Обосновка за необходимостта от закупуване на специализирано транспортно средство, прикачена в ИСУН.

*(документът е задължителен за всички проектни предложения, предвиждащи закупуване на специализирано транспортно средство)*

27. Подписан договор с избрания изпълнител с разбивка на разходите по дейности и платежни документи към него за извършени разходи преди подаване на ФК, прикачен в ИСУН.

*(документът е задължителен за всички проектни предложения, предвиждащи предварителни разходи)*

28. Декларация № 1 по чл. 25, ал. 2 от Закон за управление на средствата от Европейските фондове при споделено управление чл. 7 от ПМС № 23 от 13.02.2023 г. – попълнена по образец, подписана с КЕП и прикачена в ИСУН.

Попълва се и се подписва от всички лица с право да представляват кандидата (независимо от това дали заедно и/или поотделно, и/или по друг начин).

*(документът е задължителен за всички проектни предложения)*

29. Декларация № 2 за обстоятелствата по чл. 3 и чл. 4 от Закона за малките и средните предприятия, подписана с КЕП и прикачена в ИСУН.

(*документът е задължителен за всички проектни предложения*).

30. Приложение № 2Б – Декларации към УК (Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи; Декларация за получени държавни помощи; Декларация за административен и оперативен капацитет; Декларация за липса на нередности; Декларация за липса на конфликт на интереси; Декларация по чл. 11 от Регламент (ЕС) № 2021/1139 на европейския парламент и на съвета от 7 юли 2021 година за Европейския фонд за морско дело рибарство и аквакултури; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза.; Декларация за наличие на финансов капацитет на кандидата с посочени етапи на изпълнение и източници за финансиране на всеки един етап от проектното предложение, за доказване, че кандидатът ще поддържа своята дейност през целия период, през който се осъществява проекта) – попълнена по образец, подписана с КЕП и прикачена в ИСУН.

Декларациите, част от Приложение № 2Б, се попълват и подписват от лице с право да представляват кандидата. В случай че кандидатът се представлява само заедно от няколко лица, декларацията се попълва и подписва от всички тях.

*(документът е задължителен за всички проектни предложения)*

31. Актуална скица на имота по т. 5. от настоящият раздел - прикачена в ИСУН.

**ВАЖНО:** Декларация за липса на нередности, декларация за липса на конфликт на интереси и декларация за свързаност по смисъла на § 1, т. 13 и т. 14 от допълнителните разпоредби на ЗППЦК, част от Приложение 2Б са изискуеми документи към исканията за плащане и се попълват към датата на подаване на всяко искане за плащане.

**ВАЖНО:** Всички документи трябва да са издадени на името на кандидата.

**ВАЖНО:** При подаване на проектното предложение посочените декларации следва да бъдат с дата след обявяване на процедурата и предхождаща или съответстваща на датата на подаване на проектното предложение.

**ВАЖНО:** При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора.

Наличието на криптирани файлове е основание за прекратяване на производството по отношение на кандидата и отхвърляне на проектното му предложение.

Квалифицираният електронен подпис, с който се подписват документите, следва да е валиден към датата на кандидатстване и да е с титуляр и автор - физическото лице, което е законен представител на кандидата или с титуляр юридическото лице-кандидат, като автор на подписа в този случай трябва да е законния представител на предприятието-кандидат.

**ВАЖНО:** Законният/те представител/и на кандидата няма/т право да упълномощава/т други лица да подписват декларациите по т. 28-30, тъй като с тях се декларират данни, които декларатора декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

Кандидатите трябва да се уверят, че всички документи са представени в изискуемата форма.

Оборотът, който се декларира в справката-декларация, трябва да се докаже с копия на финансови и счетоводни документи, които се прилагат към справката- декларация и заявлението за признаване. Такива документи са: фактури, годишни данъчни декларации, складови разписки, приемно-предавателни протоколи и др. (отделно за всеки член). Счетоводните документи са копия на оригиналите, като при проверка на място, копията се сравняват с оригиналните счетоводни документи.

**ВАЖНО:** Достоверността и автентичността на документите, приложени към Формуляра за кандидатстване, се удостоверява чрез подписването на Формуляра на кандидатстване чрез ИСУН.

**ВАЖНО:** Всички изискуеми документи, за които не е указано, че се проверяват служебно от УО са задължителни за предоставяне от кандидата и следва да бъдат приложени от кандидата към Формуляра за кандидатстване. Не се приемат писмени доказателства (с приложени входящи номера) за заявено искането от кандидата към държавен и/или общински орган или институция за издаване на съответния документ.

Когато при проверката на документите бъде установена непълнота на документи и/или друга нередовност, Оценителната комисия изпраща до кандидатите уведомление за установените нередовности. Уведомленията за установени нередовности се изпращат през ИСУН чрез електронния профил на кандидата, като кандидатът ще бъде известяван за посоченото електронно уведомление чрез електронния адрес, асоцииран към неговия профил. Срокът за представяне на допълнителни документи/информация е до 10 календарни дни от датата на изпращане, но не по-кратък от 7 календарни дни.

Изисканите документи трябва да бъдат представени в определения срок и съгласно изискванията. При неспазването им, разглеждането на проектното предложение продължава, без да се взема под внимание предоставената информация. Повторно предоставяне на изисканите допълнителни документи/информация ще доведе до нарушаване на принципите на равнопоставеност и недопускане на дискриминация по чл. 29 от ЗУСЕФСУ.

Кандидатът представя липсващите документи по електронен път чрез ИСУН.

Липсващи документи и информация, представени по имейл, или по официалната поща, на хартия, на адреса на Управляващия орган на ПМДРА няма да бъде вземана под внимание.

Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание.

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.

**ВАЖНО: Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.**

Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Управляващия орган на ПМДРА.

Техническият процес, свързан с представянето на допълнителна информация/документи, е описан в Ръководството за потребителя за модул „Е-кандидатстване” в ИСУН, Приложение № 3.

**ВАЖНО:** При деклариране на неверни данни от страна на кандидатите, ще бъдат уведомявани органите на прокуратурата.

**ВАЖНО:** Кандидатът следва да проверява регулярно профила си в ИСУН.

**25. Краен срок за подаване на проектните предложения[[4]](#footnote-4):**

Крайният срок за подаване на проектни предложения за процедурата чрез подбор на

проекти BG14MFPR001-2.001 „Преработване на продуктите от риболов и аквакултури”,

дейност „Преработване на продуктите от риболов и аквакултури” е с три срока за кандидатстване, както следва:

Първи краен срок за подаване на проектни предложения: 17:00 часа на 17 септември, 2024 г.

Втори краен срок за подаване на проектни предложения: 17:00 часа на 16 ноември, 2024 г.

Трети краен срок за подаване на проектни предложения: 17:00 часа на15 януари, 2025 г.

**ВАЖНО:** До изтичането на всеки краен срок за подаване на проектни предложения по

настоящата процедура, кандидатите могат да подадат само по едно проектно предложение при съобразяване на изискванията по т. 9 от настоящите Условия за кандидатстване, като общия брой проектни предложения по процедурата за периода 16 септември, 2024 г. –14 януари, 2025 г. за един кандидат не може да бъде повече от три.

При подаване на проектно предложение от кандидат в диапазона на един от трите периода на прием фиксирани с гореописаните крайни срокове, той има право да подаде друго проектно предложение единствено по някой от другите два обявени приеми по съответната процедура, съгласно обявените в настоящите Условия за кандидатстване срокове.

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават и в ИСУН чрез модул “Електронно кандидатстване“, процедура **BG14MFPR001-2.001** „Преработване на продуктите от риболов и аквакултури”, дейност „Преработване на продуктите от риболов и аквакултури”.Отговорите на въпросите на кандидатите се публикуват в ИСУН не по-късно от 2 седмици преди определения краен срок за подаване на проектни предложения по процедурата. Публикуваните отговори на въпроси задължително се вземат под внимание от страна на Управляващия орган на ПМДРА, Оценителната комисия по процедурата при оценката на проектните предложения и от кандидатите по процедурата.Не могат да се дават разяснения, които съдържат становище относно качеството на конкретно проектно предложение. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 26. Адрес за подаване на проектните предложения/концепциите за проектни предложения:

Проектните предложения по настоящата процедура се подават по изцяло електронен път чрез ИСУН на следния интернет адрес: <https://eumis2020.government.bg>.

**27. Допълнителна информация**[[5]](#footnote-5)**:**

### **27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ:**

Ръководителят на УО на ПМДРА издава мотивирано решение, с което отказва предоставянето на безвъзмездна финансова помощ на всеки от кандидатите, включени в списъка на предложените за отхвърляне проектни предложения и основанията за отхвърлянето им в срок до 14 дни от одобрение на доклада на оценителната комисия, за което всеки кандидат се уведомява официално.

При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок (Чл.36, ал. 2 от ЗУСЕФСУ) подписан административен договор за предоставяне на безвъзмездна финансова помощ (АДПБФП) и доказателства, че отговарят на изискванията за бенефициент, като представят необходимите документи:доказателства, че отговарят на изискванията за бенефициент, като представят необходимите документи. Предварително подготвеният АДПБФП ще бъде изпратен на одобрените кандидати чрез комуникация в ИСУН.

С поканата ще бъдат изискани следните документи:

а) Административен договор за предоставяне на безвъзмездна финансова помощ по процедурата – попълнен по образец (Приложение № 8) във формат PDF и подписан с КЕП (Приложение № 21 - Инструкция за подписване на АДПБФП с електронен подпис) от лицето/лицата с право да представлява/т кандидата или от упълномощено лице и прикачен в ИСУН. В случаите, когато кандидатът се представлява заедно от няколко физически лица, административният договор се подписва от всяко от тях;

б) Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно Търговския регистър или регистър БУЛСТАТ– оригинал или копие, заверено от кандидата;

в) Заявление за профил за достъп на ръководител на бенефициента до ИСУН (Приложение № 11 към Условията за изпълнение) и/или Заявление за профил за достъп на упълномощени от бенефициента лица до ИСУН (Приложение № 12 към Условията за изпълнение) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях.

г) Официален документ, удостоверяващ актуална банкова сметка на името на кандидата.

д) Декларация № 1 по чл. 25, ал. 2 от Закон за управление на средствата от Европейските фондове при споделено управление и чл. 7 от ПМС № 23 от 13.02.2023 г се попълва и подписва към датата на сключване на договора от всички лица с право да представляват кандидата (независимо от това дали заедно и/или поотделно, и/или по друг начин);

е) Приложение № 17 - Декларации към АДБФП (Декларация за липса на промяна в обстоятелствата, декларирани при подаване на формуляр за кандидатстване; Декларация за липса на нередности, подписана от кандидата към датата на сключване на договора; Декларация за липса на конфликт на интереси, подписана от кандидата към датата на сключване на договора,; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК, Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза подписана от кандидата към датата на сключване на договора; Декларация по чл. 11 от Регламент (ЕС) № 2021/1139 на европейския парламент и на съвета от 7 юли 2021година за Европейския фонд за морско дело рибарство и аквакултури, подписана от кандидата към датата на сключване на договора) – подписано от лице с право да представлява кандидата. В случаите, когато бенефициентът се представлява само заедно от няколко физически лица, заявлението се попълва и подписва от всички от тях.

**ВАЖНО:** Посочените документи от буква „а“ до буква „e“ се представят в оригинал чрез Информационната система ИСУН.

ж) Удостоверение от Националната агенция за приходите за липса на задължения на кандидат/ (издадено след датата на получаване на поканата за сключване на договор ) – оригинал или копие, заверено от кандидата;

или

Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв. - оригинал или копие, заверено от кандидата;

или

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата;

**ВАЖНО: Кандидатът следва да предостави един от документите по буква „е“ единствено в случаите, когато в резултат на извършена служебна проверка от страна на Управляващия орган е установено наличие на задължения към НАП.** Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕФСУ и чл. 7 от ПМС № 23 от 13.02.2023 г. (за наличие на публични задължения по смисъла на чл. 162, ал. 2, т. 1 от ДОПК) и на Декларация, че кандидатът е запознат с условията за кандидатстване (за наличие на публични задължения по смисъла на чл. 162, ал. 2, т. 8 от ДОПК).

з) Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;

**ВАЖНО: Управляващият орган ще извършва проверка по служебен път за наличие на задължения към общината по седалище на УО на ПМДРА, както и към общината по седалище на кандидата само в случаите, когато тази община е Столична.** В случаите когато в рамките на служебната проверка бъде установено наличието на задължение, кандидатите ще бъдат уведомени за това. За да удостовери погасяването на задължението кандидатът следва да представи Удостоверение за липса на задължения към Столична община.

От Удостоверенията по букви „е“ и „ж“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.

Кандидат, който видно от Удостоверенията по букви „е“ и „ж“ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

и) Свидетелство за съдимост на всички лица с право да представляват кандидата (независимо от това дали заедно и/или поотделно, и/или по друг начин) няма да бъде изисквано на хартиен носител**, но съдимостта на кандидатите ще се установи служебно от УО на ПМДРА**;

Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

й/ удостоверение от органите на Изпълнителна агенция „Главна инспекция по труда“ (издадени не по-рано от 1 месец преди датата на представянето им) за доказване липса на установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен, **ще се установи служебно от УО на ПМДРА.**

**ВАЖНО:** УО си запазва правото да изиска от кандидата гореизброените или допълнителни документи при необходимост.

**ВАЖНО: С кандидатите, които не представят липсващите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ.** На тяхно място ще бъдат поканени за договаряне съответния

брой кандидати от резервния списък (в случай че такъв е съставен), по поредността на класирането им до изчерпване на общия наличен бюджет по процедурата.

Когато при извършване на проверката по същество на представените от кандидатите документи при сключване на АДПБФП, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен), по поредността на класирането им в съответната категория предприятие, до изчерпване на общия наличен бюджет по процедурата.

Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им в съответната категория предприятие, до изчерпване на наличния бюджет по процедурата.

Ръководителят на УО на ПМДРА взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

- при несъгласие на кандидата да сключи административен договор за предоставяне на БФП;

- за проектни предложения, при които се предвижда финансиране в нарушение на чл. 4, ал. 4 от ЗУСЕФСУ;

- на кандидат, който не отговаря на изискванията за бенефициент или не е представил в срок доказателства за това;

- за проектни предложения, при които държавната помощ е недопустима или се надхвърлят прагът на допустимата държавна помощ или установените в акт на ЕС прагове за минимална помощ.

**Допълнителна информация:**

Управляващият орган на ПМДРА запазва правото си в случай на необходимост да изисква от кандидата допълнителна информация/документи.

Управляващият орган на ПМДРА не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган на ПМДРА.

Всеки кандидат може да подаде до Ръководителя на Управляващия орган на ПМДРА сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПМДРА и/или от бенефициентите на безвъзмездна финансова помощ по ПМДРА, които при изпълнение на договор, сключен по проект финансиран от Европейския фонд за морско дело рибарство и аквакултури, предоставят невярна и /или подвеждаща информация за вписване в регистъра и проверка.

**28. Приложения към Условията за кандидатстване:**

Приложение № 1 - Минимален осигурителен доход по основни икономически дейности 2024;

Приложение № 2 - Цени на едро на риба и др. водни организми 2022 г.;

Приложение № 3 - Ръководството за потребителя за модул „Е-кандидатстване” в ИСУН;

Приложение № 4 - Критерии и методология за оценка на проектните предложения;

Приложение № 5 - Използвани съкращения и основни дефиниции;

Приложение № 22 - Преработка\_Формуляр за самооценка Индикатори;

Декларация № 1 по чл. 25, ал. 2 от Закон за управление на средствата от Европейските фондове при споделено управление и чл. 7 на ПМС № 23 от 13.02.2023 г.,

Декларация № 2 за обстоятелствата по чл. 3 и чл. 4 от Закона за малките и средните предприятия, подписана с КЕП и прикачена в ИСУН;

Приложение № 2Б – Декларации към Условията за кандидатстване (Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи, Декларация за административен и оперативен капацитет; Декларация за липса на нередности; Декларация за липса на конфликт на интереси; Декларация по чл. 11 от Регламент (ЕС) № 2021/1139 на Европейския парламент и на съвета от 7 юли 2021 година за създаване на Европейския фонд за морско дело рибарство и аквакултури; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза; Декларация за наличие на финансов капацитет на кандидата.

1. https://eur-lex.europa.eu/legal-content/BG/TXT/?uri=CELEX:52023XC0323(01) [↑](#footnote-ref-1)
2. На етапа на оценка на заявлението за кандидатстване, съответствието на проекта с Хартата следва да се разбира като липса на противоречие между условията на проекта и изискванията на Хартата или като неутралност на тези изисквания по отношение на обхвата и съдържанието на проекта. [↑](#footnote-ref-2)
3. На етапа на оценка на заявлението за кандидатстване, съответствието на проекта с посочената конвенция следва да се разбира като липса на противоречие между условията на проекта и изискванията на КПХУ или като неутралност на тези изисквания по отношение на обхвата и съдържанието на проекта. [↑](#footnote-ref-3)
4. В случай че по процедурата се извършва предварителен подбор на концепции за проектни предложения, се посочва и краен срок за подаване на концепциите. [↑](#footnote-ref-4)
5. По преценка на Управляващия орган. [↑](#footnote-ref-5)